Na temelju odredbe članka 5. Zakona o sigurnosti prometa na cestama („NN“, broj: 67/08, 48/10, 74/11, 80/13, 158/13, 92/14, 64/15, 108/17, 70/19 i 42/20) i odredbe članka 32. stavka 1. podstavka 31. Statuta Grada Staroga Grada («Službeni glasnik Grada Starog Grada», broj: 12/09, 3/10, 4/13 i 5/13), Gradsko vijeće Grada Staroga Grada na svojoj VI. sjednici održanoj dana 27. siječnja 2022. godine *d o n o s i*

**ODLUKU**

**o izmjenama i dopunama Odluke o uređenju prometa**

**na području Grada Staroga Grada**

**Članak 1.**

U Odluci o uređenju prometa na području Grada Staroga Grada („Službeni glasnik Grada Staroga Grada“ br. 4/14, 4/16 i 8/18) u članku 13. stavak 3. brišu se riječi „i visina naknade za parkiranje“

Iza stavka 3. dodaje se stavak 4. koji glasi:

„ (4) Visinu naknade za parkiranje na parkiralištima iz članka 12. stavka 2. i članka 13.a. utvrđuje isporučitelj komunalne usluge uz prethodno pribavljenu suglasnost Gradonačelnika u skladu s propisima o komunalnom gospodarstvu“

**Članak 2.**

U članku 13.a. stavku 3. iza podstavka 5. dodaje se podstavak 6. koji glasi:

„- parkiralište „Kod gradskog groblja““

**Članak 3.**

U članku 15.a. stavku 1. riječi „rezervirano“ zamjenjuju se riječima „zakupljeno“

U stavku 3. brišu se riječi „visinu zakupa“, a riječi „broj rezerviranih parkirališnih mjesta“ zamjenjuju se riječima „broj zakupljenih parkirališnih mjesta“.

**Članak 4.**

U članku 15.b. stavku 1. riječi „Rezervirana“ zamjenjuju se riječima „Zakupljena“

U stavku 2. iza riječi riječi „element blokade“ dodaju se riječi „ i 2 stupića visine 0,8 m“, a riječi „rezerviranog“ zamjenju se riječima „zakupljenog“.

U stavku 3. brišu se riječi „ili asfaltirano“, a iza riječi „standardnih dimenzija 5 m x 2,5 m“ dodaju se riječi „uz postavljeni element blokade i“

**Članak 5.**

U članku 15.c. stavku 1. brišu se riječi „rezerviranih“

U stavku 2. riječi „rezervirana parkirališna mjesta“ zamjenjuju se riječima „za zakup parkirališnih mjesta“

Stavak 4. mijenja se i glasi:

„(4) Zahtjev za zakup parkirališnog mjesta u određenoj zoni odnosi se na sva mjesta koja su navedena u javnom pozivu.“

Stavak 5. mijenja se i glasi:

„(5) Zahtjev iz ovog članka obavezno mora sadržavati sve elemente propisane javnim pozivom“

Stavak 6. mijenja se i glasi:

„(6) Nakon što istekne vrijeme predviđeno za podnošenje zahtjeva, od svih podnositelja koji ispunjavaju uvjete iz javnog poziva sastavit će se lista na način da će pravo prvenstva za sklapanje ugovora o zakupu ostvariti osoba iz stavka 2. ovog članka prema redoslijedu zaprimanja valjanih zahtjeva.„

Stavak 7. mijenja se i glasi:

„(7) U slučaju većeg broja zahtjeva, nego što je javnim pozivom predviđeno rezerviranih parkirališnih mjesta u određenoj zoni, korisnicima iz prethodnog stavka koji nisu ostvarili pravo zakupa parkirališnog mjesta bit će ponuđeno sklapanje ugovora za drugo parkirališno mjesto na drugoj lokaciji ukoliko nakon provedenog natječaja preostane nedodijeljenih parkirališnih mjesta.

Stavak 8. – briše se

U Stavku 9. riječi „Gradonačelnik“ zamjenjuju se riječima: „pravna ili fizička osoba iz članka 14. stavka 1.“

**Članak 6.**

U članku 15.d. u stavku 1. riječi „ rezervacije“ zamjenjuju se riječima „zakupa“.

**Članak 7.**

U članku 16. u stavku 1. riječi „članka 13. stavka 4.“ zamjenjuju se riječima „članka 12. i 13.a.“

**Članak 8.**

Preostali dio Odluke o uređenju prometa na području Grada Staroga Grada iz članka 1. ove Odluke ostaje neizmijenjen.

**Članak 9.**

Ova Odluka stupa na snagu osmog dana od dana objave u „Službenom glasniku Grada Staroga Grada“



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA: 340-01/18-01/5 PREDSJEDNIK

URBROJ: 2181-10-01-22-4 GRADSKOG VIJEĆA

Stari Grad, 27. siječnja 2022. godine  Teo Bratanić